Weereens ek en INVERTERS - Forum Topic
Total Views: 83 382 624
Forums / 4. Product & Business / Weereens ek en INVERTERS
views: 3 264 206
26 Jan 2020 @ 16:37:25 pm
Ek is bewus dat ons al goed die onderwerp deurtrap het maar ek wil graag my persoonlike goeie indrukke ook met julle deel. Die inverter is soos die gebruik van China goed op 'n sekere waarde gemeek wat die goed nooit kan bereik nie. So is dit ook met bv hierdie inverters wat as dit 3000W gemerk is is dit eintlik 'n 1500W inverter en maar sodra mens die permanente uitset (1500W) oorskry begin dit beep om af te sit binne sekondes.
Ek het die 12V model gekry en dit trek gerieflik Sue se haardroeer op die stadige en medium hitte wat 950W is. Verder trek dit ook 'n enkel spiraal stoofplaat waarmee ons kamp. Vergeet egter van 'n induksieplaat want die plaat skakel nie eers aan nie alhoewel dit op "ready" staan wat wys die sein is goed genoeg. Volgens war ek kon optel moet mens omtrent 4 maal die induksieplaat se kapasiteit he op jou inverter voor dit sal werk.
Ideaal om yskaste aan te hou met ons loadshedding wat ek skat nog 5-8jaar kan neem om reg te kom. So ook as mens in die garage krag gereedskap wil gebruik.
Dit dui ook AC en DC volts aan sowel as die Watts tydens verbruik.
Foto wys ook die verskil in uitset tussen 'n suiwer sinus en modified sinus golfvorm. Hierdie eenheid se frekwensie is ook baie akkuraat op 50.07Hz soos op die ossiliskoop se skerm gewys word op die foto. Kyk link onder.
Die eenheid is beskikbaar vir onder R1500 in 12V of 24V 3000W aangedui en ook groter 4000W, 5000W en 6000W modelle.
Spesifieke navrae kan verkry word by woonwaled by gmail kol com aangesien ek nie ander wil verveel nie.
26 Jan 2020 @ 18:22:48 pm
Het jy hom vir jou wa gekoop Danie, of vir die huis?
26 Jan 2020 @ 19:26:20 pm
Dit is vir die huis weens die erge loadshedding wat ons dalk vorentoe gaan kry. Ek het my vorige suiwer sinus verkoop en die keer effens groter gegaan.
Sou ek egter lank iewers gaan kamp sal ek dit saamneem.
Ma is baie gesteld om hare droog te blaas in die oggend en nou is daai effense probleempie ook opgelos.
26 Jan 2020 @ 20:25:40 pm
Modified sine wave lyk bietjie anders, daai een daar is nie juis modified sine nie...???
Elkgeval, ek hardloop my induksie plaat (snappy chef) van 2000W met my 2500W inverter in die wa. Soos op ander draad genoem is die induksieplate nie juis lig op krag nie. Maar ek kan ook alles in my wa laat werk en dis great.
Maak maar seker van specs, nie almal wat wys sine wave is regtig sine nie, baie van hulle kom naby maar daar is wat nie mooi sinusgolwe uitset het nie.. Mens weet nie wat jy altyd regtig kry van die Chinas af nie. Mens moet dit maar toets en nie net open circuit nie, maar met lading ook
26 Jan 2020 @ 21:18:56 pm
Pieter die 2 ossiloskoop traces is op dieselfde ossiloskoop gedoen met dieselfde inset. Omdat ek na switched mode power supplies vir 'n laptop duur moes betaal vir 'n nuwe het ek nog nooit weer 'n modified sine gebruik op enigiets behalwe elemente of borsel motors wat nie 'n spoedbeheerder het nie. My 3 suiwer sinus inverters het nog altyd perfek gewerk en nog nooit iets beskadig nie. Ek sal wel enige tyd 'n "simulated sine" probeer maar dalk eers na ek die golfvorm gesien het.
26 Jan 2020 @ 21:46:44 pm
Ek weet te min van hierdie goed om saam te kan gesels, maar hier is my storie :-
By my huis gebruik ek die afgelope 6 jaar 'n 24V Mecer 2400VA "modified sine" inverter tydens beurtkrag. Ek gebruik dit alleenlik vir 'n lig in elke kamer van ons huis, my laptop, Ma se desktop rekenaar, my Canon "three way" drukker, WiFi-modum, drie TV stele, 2xDStv decoders en my radio/klanktoestel. Al hierdie items hardloop op 'n afsonderlike kraglyn en NIE deur die huis se normale bedrading NIE.
My seun het oor dieselfde periode presies dieselfde inverter by 25 van sy besigheidskliënte geïnstalleer, vernaamlik om rekenaars, kleinerige servers, POS-toerusting en kasregisters van krag te voorsien tydens beurtkrag.
Oor hierdie 6 jaar periode is daar nog nooit enige elektroniese toestel beskadig nie. Ek betwis geensins die goeie raad en kommentaar van kenners hierbo nie, maar ek wou net graag van my spesifieke ervaring vertel.
26 Jan 2020 @ 22:29:36 pm
Modified sine is 'n groot NEE vir baie elektroniese toerusting....... ;-)
26 Jan 2020 @ 22:33:33 pm
Lennie het jy een van ondergemelde modelle? Ek kan nie praat van 6 jaar gelede se modelle nie maar die afgelope 2-3jaar is die Mecer 1200VA en 2400VA defnitief "simulated sine wave". So ek neem aan jou seun het heelwat v d laaste paar jaar se modelle ook geinstalleer wat dan "simulated sine wave" sal wees.
Soos in jou geval is daar baie mense wat heel gelukkig is met "modified sine".
Ek het baie lank een van hulle oorweeg maar die 1200VA was te klein en die 2400VA werk op 24V en dit was vir my belangrik om op 12V te werk as ek bv hout saag om dit vervoer te kry huis toe want ek koop baie keer vol velle supawood.
Hierdie kom uit die eienaarshandleiding.
26 Jan 2020 @ 22:48:34 pm
O gaats Danie, ja jy is reg, ek het nou op van die bokse gaan kyk :-
Van die oues van 6 jaat gelede staan op die boks "modified sine wave" en van die nuwes staan op die boks "simulated sine wave".
Myne is beslis 6 jaar oud en moet dan 'n "modified sine wave wees".
Wat sou die verskil tussen "modified", "simulated" en "pure sine wave" wees ? Ek dog daar is net twee, modified en pure.
26 Jan 2020 @ 23:05:09 pm
Lennie die modified sine is meestal 'n vierkant golf vir die wisselstroom golf. Die simulated het 'n traps gewysde vierkant golf en dan die pure sine is soos ons Eskom krag. Eienaardig dat nie een v d China verkopers enige simulated sine modelle adverteer nie.
Lennie by tye verwys selfs Mecer na die modelle as modified sine maar hul handleidings en spesifikasies is egter korrek as simulated sine.
Die Mecer is baie goed en mense gebruik dit selfs op motors met sukses.
26 Jan 2020 @ 23:11:14 pm
Dankie vir die waarskuwing Pieter. Ek wonder net waarvoor sou Mecer hulle destydse "modified inverters" op die mark gebring het, waarvoor kan dit gebruik word ?
Ek neem jou waarskuwing ernstig op, maar wonder tog hoe dit gebeur het dat nie in een geval van die 25 inverters hierbo genoem asook my eie oor 'n periode van ses jaar geen skade berokken het nie ? Seker maar groter geluk as iets anders !
26 Jan 2020 @ 23:13:54 pm
Dankie vir die verduideliking Danie.
27 Jan 2020 @ 08:51:22 am
Len my ondervinding van hulle is heel anders... Maar as julle gelukkig is, is dit seker geluk.. Baie ander mense is nie so gelukkig. Ek is tans besig om stelsels van die spesifieke 5kVA modeele te vervang vir mense juis oor load shedding nou en baie van die hybrid inverters werk dan nie reg nie, so ek weet nie, ons het regtig ander ervaring met hulle, en jy kan kyk die RCT en Mecer en Axpert ens is basies dieselfde ding, so dit is nie juis suiwer Mecer produk nie, dalk net branded under disribution..
Ek self het 'n modified sine wave inverter van 1500W hierso wat ek vir kliente die verskil uitwys op iets simpel soos 'n laptop power supply, soldeerbout en 'n energy safer CFL liggie.. Die power supplies word warmer as normaal, die soldeerbout word ERG warm en die CLF het soms peaks wat die inverter dus dan trip.. Al hierdie effekte gebeur nie op die pure sine inverters nie..
27 Jan 2020 @ 09:03:38 am
Pieter, dankie vir jou verduideliking - ek word al slimmer !
27 Jan 2020 @ 11:27:56 am
@Pieter - Praat jy en Lennie nie van verskillende goed nie. Ek verstaan dat Lennie praat van Mecer UPSe en jy van die solar hybrid inverters met ingeboude regulleerder? Daar is seker omtrent 10 name vir dieselfde inverter en die nuutste is seker Kodak wat onder hul naam die inverters bemark. Party het groot sagteware probleme soos daar geld gespaar word en ons praat nie eers van die gebrek aan ondersteuning as iets nie reg werk nie.
@Lennie - aangesien ek nie goed is met woorde hier is 'n prentjie met modified in blou en simulated in rooi en pure sine in swart. Outydse fluosercent ligte is 'n goeie voorbeeld wat niks hou van modified sine nie maar werk wel goed op simulated maar kan steeds warm word soos Pieter hierbo genoem het deur CFL te gebruik.
Terwyl ek gekyk het vir die prentjie kom ek toe op iets af wat ek die laaste paar weke gesien het. Dis die SEER indeks wat die doeltreffendheid van sekere toerusting meet om 'n standaard te stel wat meer se as suiwer hoeveel krag die eenhede gebruik. Energy Star is die oorkoepelende organisasie wat die standaarde stel waaraan firma se toerusting gemeet word. Ons kan maar onthou waarvoor SEER staan vir toekomstige gebruik. Dalk gaan verkoopsmense nie weet wat SEER is nie.
Wat mens hier sien is dat die nuwe toerusting wat baie doeltreffend is nie eers op simulated goed werk nie. Hulle sal dalk glad nie werk op modified. Dus kan dinge wat nou nog werk later nie meer werk nie. Dus gaan ons 'n tyd tegemoet wat mens nie maklik kan veralgemeen nie. Bosch toerusting is alreeds een v d make wat bv sukkel om op generators te loop terwyl generators eintlik 'n redelike goeie uitset golf het.
Dit is nou so dat amper elke item wat ons deesdae koop behalwe suiwer verhittingselemente wel draai rondom die sinus golf. Alhoewel suiwer weerstand nie veel deur die golfvorm beinvloed word nie word hulle ook toenemend beheer deur elektronika. Kapasitors, induktors, transformators waar nog gebruik word, motors maak staat op veranderinge en frekwensie raak meer belangrik vir die werking as juis die volts. Soveel items het lig intensiteit-, spoed- en krag beheer.
Om dus veilig te wees blyk dit dat die pure sine wave op alles gebruik sal kan word vorentoe. Soos Pieter genoem strook dit dan wat my baas gese het van power supplies wat kan ingee met modified sine. Dit kan lank neem van skade aanrig tot die dag wat 'n komponent faal.
30 Jan 2020 @ 14:29:11 pm
Sjoe nou is ek dronk gelees deur al hierdie verduidelikings en is regtig niks slimmer nie. Hier is my vraag, ek wil graag vir my n UPS koop wat my Fibre unit en Wifi router kan "run" tydens loadshedding, soos ek hier verstaan weet julle manne waarvan julle praat, so is daar iemand wat vir my kan raadgee oor watter type UPS ek vir my kan aankoop "naam model en watts"sodat ek dan my fibre en wifi router en miskien n lig of wat daarvan kan laat werk?
30 Jan 2020 @ 16:16:49 pm
Johan, ek is heeltemal te oningelig om jou van raad te bedien. Al wat ek weet is ek gebruik al die afgelope 6 jaar 'n 2400VA Mecer modified sine wave inverter wat aangedryf word deur 24V Deltec batterye. Dit verskaf 'n lig in elke vertrek in ons huis en krag vir 3 TV's, twee dekodeerders, hoëtrou stel, 'n laptop, desk top rekenaar, canon-drukker en WiFi-modem.
Ek is ook bewus daarvan dat 25 identiese inverters ook oor 'n periode van 6 jaar deur middelslag en klein ondernemings gebruik word om hulle servers en kassiers-terminale asook point of sale masjiene van krag te voorsien tydens beurtkrag sessies van 2½ uur.
Danie, ek is (miskien verkeerdelik) onder die indruk dat 'n UPS is 'n stelsel om kort onderbrekings in 220V te oorbrug totdat 'n generator aangeskakel het om krag te voorsien. Ek het my inverter nog nie tot die uiterste beproef nie, maar selfs met Fase 6 se drie onderbrekings in 24 uur het my ou invertertjie sy ding gedoen.
Neem maar eerder kennis wat Brommer en Danie hierbo te sê het.
Ns. Ek het pas oor die nuus verneem my inverter sal vanaand vanaf 8nm tydens Fase 2 weer diens doen !
30 Jan 2020 @ 16:33:42 pm
Baie dankie Lennie ek gaan nog n bietjie wag vir die manne met al die erfaring sodat ek n besluit kan neem wat om te koop. Ek wil net die ding by my huis krag inplug en dan die twee toestelle by die UPS in prop en miskien nog n liggie, en as die krag afgaan moet hierdie UPS inskop en sy ding doen, dis al waarvoor ek dit nodig het.
30 Jan 2020 @ 18:59:28 pm
Len ek weet mos nie eintlik nie maar party UPS kan jy kry met 2x102Ah batterye wat volgens my nie klein is nie en nie bedoel is vir kort rukkies. Kyk maar gerus na die Mecer tipe met hul groot boks wat Makro en Builders verkoop. Hulle het dan ook ingeboude laaiers en beskik oor 'n 220V krag kabel.
Volgens my is 'n inverter 'n "ding" wat AC invert na DC en ook andersom. Hulle het nie ingeboude laaiers nie.
Converters aan die ander kant verander net DC na 'n ander volt waarde en as dit 'n AC converter is noem ons dit 'n transformator. Dan adaptors kan enige van bogenoemde maniere gebruik.
Hierdie is hoe ek dit in ons spreektaal ken.
In volumes verkoop ken ons UPSe as bokse met gewoonlik 'n kleinerige 7.2Ah of 9Ah battery of selfs tot 4 as dit op 48V werk.
30 Jan 2020 @ 20:48:48 pm
Danie, ek praat maar soos wat 'n leek hierdie goed verstaan.
Op die boks waarin ek my Mecer "inverter" ontvang het, staan dit duidelik dat dit 'n "inverter" is en ek het bloot aanvaar dat dit dan wel 'n inverter is. Ek het nou weer gaan kyk en dit is wat daar op die boks staan. En my Mecer inverter het sy ingeboude laaier om die batterye te laai wanneer die Eskom krag weer aankom.
Uit my werkende dae destyds weet ek dat ons UPS'e (sulke kleinerige boksies met batterye) in die kraglyn voor 'n rekenaar geïnstalleer het wat dan feitlik onmiddellik die nodige 220V voorsien tydens 'n kragonderbreking todat die gebou se generator ingeskop het. Hierdie UPS'e se batterye het maar net vir kort oorbrugging periodes gehou en ek aanvaar dit moes 'n laaier gehad het wat dit altyd vol gelaai gehou het.
Dus, my inverter hier by die huis voorsien AC krag vanuit 'n DC-bron vir minstens 3 ure terwyl my destydse sekretaresse se PC oorbrugging AC-krag vir 'n paar minute van haar UPS ontvang het totdat die gebou se generator binne 'n minuut of twee ingeskop het om vir langer periodes 220V te voorsien. Ek glo egter dat 'n mens deesdae UPS'e kry wat seker vir langer periodes AC-krag kan voorsien,.
30 Jan 2020 @ 20:54:13 pm
UPS - Uninterruptable power supply - for short periods
Inverters - Usually constant/longer usage
Dis hoe ek dit het..
UPS "inverters" raak gou warm en is bedoel as goedkoop oplossing om vir kort periode krag te voorsien (gewoonlik 20min tot uur of so afhangende van ontwerp).
Makro en Builders is ouens wat "cheap" dinge wil verkoop in volumes.. Daarom sal jy nie maklik jou gesofistikeerde inverter en battery back-up stelsels by sulke plekke kry nie... Maar party mense kyk maar met cheap oog na dinge en dink dis dieselfde vlak as ander, hier het ons dit duidelik op die forum..
Inverters is maar DC na AC...
Power Converters "convert power van watookal voltage na watookal.. Convert power. Maak nie eintlik saak nie want selfs 'n battery laaier en 'n power supply is maar albei converters en verskillende AC-DC, DC-DC, AC-AC converters ens. Daar is baie..
Die UPS stelsels het gewoonlik boekies (manuals) waarin die gebruik mooi in skrif uitgele behoort te wees..
30 Jan 2020 @ 21:16:13 pm
Ons Kerk het so 4/5 jaar terug n Ellies inverter by Makro gekoop en ons is heel tevrede met sy werking. Ons het al heelwat krag onderbrekings tydens die diens gehad....maar diens gaan gewoon aan....net ligte werk dan nie en orrel wat 3-fase krag werk. Daar is 3x Tv,s wat van hom werk, projector, microphone sisteem, rekenaar wat protector beheer en nog n rekenaar wat die diens opneem. Ons het al 2x dienste deurgemaak met 1x lading en steeds heelwat krag oor gewees
30 Jan 2020 @ 22:37:57 pm
Dit lyk vir my as leek dat my verstaan van UPS'e en inverters nie ver van die kol af is nie.
Alhoewel ek nie my inverter by Builders Warehouse of Makro gekoop het nie, maar direk van Mecer self hier in die Kaap en die batterye by 'n battery-verskaffer, het ek daarna die spulletjie self aanmekaar gesit.
Ek wil darem net vir ons ou klompie afgetredenes wat nie altyd die heel beste produkte of dienste beskikbaar op die mark kan bekostig nie, 'n lansie breek. Noodgedwonge moet 'n mens jou eie finansiële vermoëns inag neem wanneer uitgawes aangegaan word en 'n ou se aftree-voorsiening (veral in 'n land waarvan die ekonomie 'n duik neem) het onder sulke omstandighede perke.
My jong buurman oorkant die straat het verlede week 'n krag-"backup" stelsel wat hom R140000 plus gekos het en deur professionele mense voorsien is, laat installeer sodat hy nie deur beurtkrag verontrief word nie. Die oubaas wat nou hier tik terwyl ons juis nou beurtkrag het (en Mammie kyk tans DStv) se cheap, Chinese (Mecer ge-"brand") inverter en plaaslike vervaardigde batterye oorkom nou al vir 6 jaar beurtkrag sonder enige probleme - en dit teen 'n koste van R8000 !
Ek sou ook graag altyd net die beste wou gehad het, maar dikwels is dit net nie moontlik nie.
Hier is my "home made" modelletjie :-
31 Jan 2020 @ 00:49:46 am
<<<UPS "inverters" raak gou warm en is bedoel as goedkoop oplossing om vir kort periode krag te voorsien (gewoonlik 20min tot uur of so afhangende van ontwerp).>>>
Ek sou nie 'n 10 000VA UPS juis beskou as iets wat gou warm word en net vir kort periodes gebruik word nie. Ek se weer ons is vertroud met die klein UPSe wat R400-R1000 kos wat almal gebruik. Dis nie al UPSe wat bestaan nie.
Gaan kyk maar in enige groot "server" kamer hoe groot UPSe kan wees.
Batterye word ekstern gebruik na gelang van hoe lank jy jou "back up" wil gebruik voor die batterye pap is.
Inverters het geen koppeling na jou 220V krag (inset) nie en voorsien net krag v d batterye af. Dit weet ook nie as die krag af is nie en mens moet dit self gaan aanskakel as jy die 220V wil gebruik vir toerusting. Daar is ook nie ingeboude laaiers nie. Omdat iemand op Google 'n UPS 'n inverter noem beteken nie 'n UPS is 'n inverter nie.
UPSe het wel 'n inset v d 220V kant af en beskik oor ingeboude laaiers met ingeboude batterye of eksterne batterye na gelang van hoe lank jy wil krag voorsien. Die wan persepsie dat alle UPSe net 'n klein laaiertjie in het wat teen minder as 1A kan laai is dus nie in die kol nie.
In case of a blackout, the UPS switches immediately over to battery power to provide a continuous power source for the length of the battery. Battery life can vary by system and depends on how much power you use.
31 Jan 2020 @ 09:09:52 am
Dankie Danie, lyk my my stelsel is "bisexual", UPS/inverter, ietsie van beide !
Danie, as ek jou reg verstaan is 'n inverter nie aan die inkomende kant aan 220V gekoppel nie en voorsien wel 220V-krag vanaf die batterye. Hoe word hierdie batterye dan gelaai ? Ek aanvaar seker van 'n eksterne battery-laaier wat los en langs die batterye staan.
As hierdie eksterne laaier nou binne-in die Mecer-boks deur die Chinese ingebou word, verander die inverter daarom na 'n UPS ?
Danie, ek probeer nie snaaks wees nie, maar ek probeer werklik verstaan hoekom my inverter eintlik 'n UPS genoem moet word - is dit alleenlik omdat dit 'n ingeboude battery laaier het?
31 Jan 2020 @ 11:06:07 am
Weereens Danie daar is inverters wat reeds "UPS" funksie ingebou het... En ook sommige met 230V laaiers binne en auto switchovers ens ens..
Len, 'n UPS staan vir Uninterrupttable power supply... Die punt is dit werk eintlik deur die "inverter" van die UPS of deur eskom en die inverter is net aktief aan maar dra geen lading en sodra die krag wegval skakel dit binne 10ms oor na die inverter krag..
Maar ware UPS stelsel kan jy uit 'n suiwer inverter bou en permanent op toestelle hou en net eksterne laaier byhou.. Dit word dan duurder en daarom is gewone UPS goedkoop..
Al het jy 1MW UPs is dit net goedkoper as om 1MW inverter met battery bank op te sit. Ek gaan regtig nie verder stry nie, val maar in daai gat en verdrink daarin, ek het dit laas gesê hier word soveel nonsens kwytgeraak deur mense met GEEN ware kennis oor hoe die goed werklik werk nie en dink en raai en google en dan probeer hulle hulself wysmaak en ander op dieselfde paaie stuur. sterkte verder
31 Jan 2020 @ 11:16:51 am
Lennie jammer as ek dan moeilik klink rondom hierdie saak. Vir my gaan dit oor een woord wat die werking v d gadget beskryf. Kyk maar na die ander voorbeelde hieronder.
Lennie jy het genoem dat jy 'n klein inverter gebruik vir van jou kleiner gadgets om 220V te voorsien. Dit is tegnies 'n inverter. Jy koppel jou eie 12V bron en die bron word gelaai soos jy besluit. Sou jy die battery aan los sal die battery na tyd pap wees. Dit het geen laai 220V kragkoord nie.
Tegnies as mens 'n UPS het is daar 'n gekoppelde battery betrokke wat ook 'n 220V inset het om die ingeboude laaier te gebruik en die battery/e wat intern of ekstern is te laai. As die UPS aangesit is sal dat met 220V beskikbaar dit na die uitset neem via 'n relay. Nou kan jou battery/e pap wees maar jy kry steeds 'n uitset. Sou die battery/e wel gelaai wees sal die battery/e gebruik word via die inverter deel v d UPS om vir jou krag te gee.
Ek wil net noem dat alle UPSe is nie daai skoendoos wat onder stof langs die desktop staan nie. PPS maak bv 'n UPS wat 40x7.2Ah batterye gebruik en dit kan bv jou DSTV, TV, Wifi en ligte in die huos vir ure lank van krag voorsien. Daar word vrylik beskryf 'n UPS is net vir 'n kort tydjie wat wel in die skoendoos tipe UPS geldig is maar daar is ook groter modelle soos ek in my vorige draad na verwys word.
Hier is bv een van 'n paar modelle van UPS by Communica wat bv 8x120-240Ah 12V batterye gebruik. Dit kan die hele huis vir dae lank van krag voorsien as dit beperk word tot nie verhittingelemente.
Hier is ook 'n ander UPS van 20kVA. Dis nie klein vir kort termyn se gebruik nie.
So my verduideliking is die woorde waarvoor UPS staan wat aandui dit so ononderbroke kan krag voorsien as die krag sou af wees tot die battery/e pap is.
Ons gebruik baie woorde wat nie dinge korrek beskryf nie. Onlangs is genoem alle "hybrid" voertuie laai hul batterye net as hulle ry. Nou het Toy die Prius uitgrbring waar mens kan seker maak die batterye word van krag af gelaai. Nou kan is daar 'n ekstra funksie wat nie van toepassing was in die verlede.
So gebruik ons vir motors die woord alternator omdat dit 'n wisselstroom opwekker is en nie gelykstroom nie. Voor die jare 1970's het ons baie te doen gehad met generators wat gelykstroom opwek. Nou praat ons almal van generators by die huis en dis in werklikheid alternators. So ook met al die alternators by Eskom wat generators genoem word. Hoekom ons die "verkeerde" woord gebruik vir die gadget by die huis/Eskom maar die regte woord as dit in voertuie is weet ek nie.
Daar is baie gevalle soos bogenoemde. Die woorde is vir my redelik belangrik net soos spelling vir ander mense weer belangrik is en vir ander is dit weer die meng van tale.
31 Jan 2020 @ 11:52:01 am
Len, jy verdien antwoord hierso..
Onthou jou behoefte is anders... Jy het nie behoefte dat jou rekenaars, yskaste (sommige mense selfs 4) en klomp buiteligte, al die ligte in huis, en meeste proppe in huis ens als moet hardloop nie, dit is iemand anders se behoefte, en hoe erger die eskom ding kan raak, hoe meer raak mens se behoefte om dinge te kan doen..
Party is tevrede met 'n kampliggie of 2 in donker tyd of om die tyd uit te wag, ander koop 'n generator, ens.
Maar, daar is mense met groter behoeftes, soos ek, en my tipe kliente... Ons kan nie met die klein goedjies werk nie, ons moet die groter goed insit, daar is nie 'n vraag of eers dink daaroor nie, ons beoog ook om die moontlikheid van meeste van die huise nie net in rat te kry vir load shedding nie, maar om dit sommer later moontlik soveel as wat moontlik dan van grid af te haal en later koebaai te sê vir die eskom storie.. Jy kan nie met 2400VA (wat 2000W kan lewer) dit doen nie, maar dis nie jou behoefte nie.
Hier is mense wat kyk na as ek NOU die geldjies begin spandeer, wat wil ek later doen, gaan ek nou die stelsel begin inrig dat die fondasie vir groter gele is, of gaan ek met die minimum tevrede bly in die lang termyn..
Net so met jou VSR wou jy nie die duur laaistelsel he nie, want dis nie jou behoefte nie, maar vir my kliente wat 4x4s het en bosse toe gaan, moet hul die beste insit sodat daai behoefte van hul krag aangespreek kan word, want hul gaan ver en wil dan nie met minimum vasbrand nie.
Net so moet mens besef as jy besluit jy wil krag in jou huis sit, wat wil jy doen? Wat is die eind doel. Wil jy net ietsie bedryf, is jy tevrede met dit op die lang termyn sou jy 12 ure se krag onderbrekings kry? Want ek verseker jou dit is heel moontlik in nabye toekoms..
So ja, jy kan vir R8000 jouself inrig met minimum.. Maar met alle respek die pensioenaris ding is probleem, want alle penioenarisse kan bekostig om op pensioen te wees ;-) Van ons moet werk om daar te probeer uitkom en ook dit te kan doen eendag...
En jy sal verbaas wees hoe "ryk" pensioenarisse wel is.. wow, hulle doen regtig goed, en van hulle is jou grootste spandeerders as dit by die goed kom.
Ek glo ook daar is 'n metal block van waarmee is mens tevrede vir die geld wat jy spandeer.. As jy R150 laaiertjie koop en die ding is nie na wense gooi jy hom in asblik of so iets, want dis ok. Maar koop R5000 laaier? As hy nie na wense werk nie dan is jy knorrig daaroor en sal jy aksie wil neem...
So ook gaan ek nie goedkoop goed sommer net verkoop om verkope te kry nie, daarvoor is my naam BAIE meer werd, Ek wil nie he 'n klient moet vir iemand vertel ek het die cheap (#%$$ by Pieter gekry nie. Nee, hy moet in die wereld uitgaan en sê Pieter het dit vir my reg gedoen en my probleme reg aangespreek en opgelos. As hy dan Rx betaal het moet hy daarmee tevrede wees en as hy nie is nie, hoekom dan nie maar aan ploeter met die ander goed nie?
Elkgeval, PUNT WAS.
Almal se behoeftes verskil.. Ek kan ook 'n Ferrari koop, en sal baie lekker wees, geen probleem, maar dit gaan nie my behoefte aanspreek en my karavaan lekker sleep nie.. So al het ek die geld, ek spandeer eerder aan dit wat my behoefte aanspreek en ek koop bv nuwe Fortuner.. Ander ou het dalk nie die geld nie en finansier nuwe Fortuners, en die 2de ou dink ons is albei MAL om soveel geld te spandeer op voertuig want hyt net R60k vir syne betaal... MAAR, daar is duidelike verskil in die R600k voertuig en die R60k voertuig... Duidelike verskil. Werksverrigting, gemak, verbruik, veiligheid, betroubaarheid, risiko ens.
So elkeen bepaal maar wat hy wil betaal, en die finale punt is dus dit. Mens kan R8000 wel spandeer en ietsie doen, maar dit sal NOOIT kan doen wat die R80k of R100k of R500k stelsels kan doen nie, en probleem is mense dink dit kan, maar dit kan nie. Never never never..
Ekt geen probleem met iemand wat met die minimum wil wegkom nie, maar ek het probleem as daar ouens gaan dink dat dit dieselfde sal kan uitrig as die duurder stelsels, en daar is mense wat dit gaan probeer vermag en hul geld dus sleg gaan mors....
31 Jan 2020 @ 13:12:08 pm
@Len - net 'n vraag oor jou doelgemaakte stelsel. Hoe lank hou jou batterye - ek neem aan jy het hulle al vervang - watse maak was die eenheid mee verkoop?
31 Jan 2020 @ 17:04:50 pm
Pieter, baie dankie vir die volledige verduideliking. Ek stem saam dat dit heel natuurlik is dat ons almal se behoeftes verskil en hierdie verskillende behoeftes word natuurlik deur verskillende produkte/dienste bevredig teen verskillende kostes. Ek besef terdeë dat 'n eenvoudige, goedkoper produk nooit dieselfde uitset kan lewer as een wat tien, twintig keer duurder gekos het nie. Van my kant af weer, die punt wat ek wou tuisbring, al is my behoefte baie groot en gesofistikeerd, ek sal my behoefte moet afwaarts aanpas tot by wat ek kan bekostig.
Danie, my stesel het twee 102Ah Deltec High Cycle batterye in en is nog nooit in die afgelope 6 jaar vervang nie. Ek hou my stelsel ook nie permanent aan soos in die geval van 'n UPS nie. Ek gaan skakel dit aan wanneer beurtkrag begin en weer af nadat beurtkrag verby is. Ek het 'n nota op my rekenaar om op die 1ste van elke maand die kragtoevoer vir 24 uur aan te skakel om die batterye vol gelaai te hou. (Ek doen dieselfde met my "mover" battery in die karavaan - ook 'n Deltec 102Ah High Cycle battery wat nou 4 jaar oud is).
31 Jan 2020 @ 18:56:23 pm
Dankie Len. Nico hier op die forum het basies dieselfde as jy en hy het nou sy batterye moes vervang maar sover ek weet is hulle altyd op laai. Hy het ook net sulke goeie diens gekry as joune maar hulle het harder gewerk.
Wat van belang is is die feit dat daai Mecer se laaier dan wel die batterye goed genoeg laai om so lang lewe te kry. Syne het Energizer ingehad toe hy dit gekoop het wat ook start siklus was.
So stukkie junk info. Die 2 Deltecs wat ek nou het het 'n hol deel vir sowat 40mm aan die onderkant so hulle plate neem ek aan is kleiner as ander fabrikate. Die hoogte met die hol deel is egter net so hoog soos soortgelyke batterye.
Net iets anders oor solar stelsels. Om alles korrek te doen met COC en al die nodige goedkeuring kan die installasiekoste amper net soveel wees as die fisiese toerusting jou kos.
16 Mar 2020 @ 13:39:04 pm
Just a bit of more junk info. After using this China inverter I can say I am very impressed. One great feature is the fan does not come on below 300W. Ideal for using a electric blanket for those cold winter evenings while camping just to get the bed warm in silence. May be it can also be used well for Dstv and hifi and routers without hearing a fan.
Even with the virus imports from China for this item is not affected.
20 Jul 2020 @ 20:26:43 pm
Wel na genoeg LS om hierdie inverter te toets is ek steeds baie tevrede. Ook sou ek skat het meer as 50 mense dieselfde inverter aangeskaf en nie een het terugvoering gegee in die negatief.
Ek het selfs 3 yskaste in die huis gelyk laat aankom sonder 'n probleem. Ek kan hierdie model sterk aanbeveel veral ook in die woonwa omdat die waaiers onder 300W nie aankom nie.
Laas naweek met LS kon ons nie wag dat die krag aankom en het ek 'n uitsondering gemaak en kookkos warm gemaak deur die inverter hard te laat werk. Na 25 keer van beep sodra dit oor 1500W gaan werk hy steeds reg.
Hier het die Sjinese weer 'n liggewig wenner ontwerp.
20 Jul 2020 @ 21:22:45 pm
20 Jul 2020 @ 21:52:54 pm
Ek lees nou Mushkovana is die enigste inverters wat deur Donald Trump gaan toe gelaat word in die VSA. Hulle, is nou die enigste inverters wat geen spy sagte sagtewaare in het nie. TRUMP! for the future. My yskas is nou veilig
Can I bee more Facetious
Watch this space ....he will win in elections 2020. Hands down!
22 Jul 2020 @ 21:37:38 pm
Baie interessante onderwerp en inligting.
Ek was baie gelukkig om 5x 3Kva en 2x 10Kva Mecer UPS`e vir omtrent R 500.00 te koop wat as BER afgeskryf was. Die meeste van die 3Kva eenhede het seker nie n dag gewerk nie en het net batterye gekort.
Ek gebruik tans 2 x 3KVA eenhede om die beurt in die huis om die TV, decoder en n kamplig van krag te voorsien tydens beurtkrag - ek wissel hulle weekliks sodat die batterye gelaai bly ens. Die plan is om ook om een ups op die db boks te laat koppel vir al die ligte in die huis - ek haat die donker in en om die huis tydens beurtkrag! Ek sal dit laat doen deur n gesertifiseerde persoon wanneer ek die COC vir die bedrading laat doen. Al die binne ligte is LED.
Ek weet nie veel van die werking van die eenhede nie, maar volgens die handleiding word die 220V AC gebruik en omgeskakel na 96 V DC en die batterye vol gehou. Die 96 V DC word dan weer deur die inverter omgeskakel na 220 V AC wat gebruik word om die toerusting van krag te voorsien. Dit werk 100% vir ons en het ons nog nooit sonder TV en ten minste 1 lig tydens beurtkrag gesit nie.
Die 3 Kva het 8x 7.2 Ah en die 10Kva het 20x 7.2 Ah hekmotor batterye in serie wat dit 96V en 240V DC onderskeidelik maak. Ek het nog nie die 10 Kva eenhede getoets nie, maar glo dat hulle ook soos die ander net batterye kort. Ek wonder net of die batterye in series gekoppel n goeie ding is. Sal een slegte battery nie die ander ook beskadig nie? Altwee eenhede se batterye is by dieselfde verkaffer gekoop maar is verskillende make. Die een eenheid hou defnitief langer as die ander een voordat dit soos n masjien in n hospitaal se ICU begin klink met die kort opeenvolgende peep-peep waarskuwing. Ek weet nie of dit is agv een slegte battery of dalk agv n minder goeie "brand" batterye wat in daardie eenheid gebruik word nie?
22 Jul 2020 @ 21:57:45 pm
Ek glo (hoop) dat dit pure sinewave is aangesien dit spesifiek vir rekenaar toerusting is en ek dit ook sal gebruik om selfone / laptop te laai indien nodig tydens beurtkrag.
23 Jul 2020 @ 07:42:40 am
Sjoe, ek dink daai was 'n goeie kopie. Nee, dit was 'n steel.
23 Jul 2020 @ 10:12:12 am
Oor die 'pure sine wave' 'n stukkie advies wat ek van Danie SLk ontvang het: Koppel 'n waaier aan die inverter. As dit 'n 'modified sine wave' stroom is, sal jy duidelik 'n verskil in die klank van die waaier hoor teenoor die klank as dit aan 'pure sine' gekoppel is. Ek het dit getoets en dit werk. As jy natuurlkik die regte scope het- wat meeste van ons nie het nie- is dit nie 'n probleem om die aard van die stroom vas te stel nie.
23 Jul 2020 @ 18:42:53 pm
Ek was baie gelukkig ja. Selfs al het net 2 gewerk was dit nog steeds die geld werd.
As almal wel BER was het ek (net) R 500.00 verloor.
Dankie, ek het gou met 2 identiese 90W waaiers langs mekaar getoets. Een op die ups en die ander op die huis se 220V. Hulle klink presies dieselfde, dus neem ek aan hulle is wel pure sinewave.
23 Jul 2020 @ 20:28:52 pm
Party mense MAG wettig steel. :)
23 Jul 2020 @ 22:18:46 pm
En party mense is net op die regte plek op die regte tyd. :)
Dit was tussen die "scrap metal" wat aan n kontrakteur verkoop was per tender. Ek het hom n aanbod gemaak toe hy alles kom laai het en hy het dit aanvaar. Hy wou net die batterye gehad het wat natuurlik meer geld werd was by scrap metal dealers.
Hier is n foto van die batterye wat ons uitgehaal het. Hierdie batterye is vrek duur maar die plek waar ek my batterye gekoop het, het sommer vir my 7 Ah hekmotor batterye gegee en dit werk vir my gebruik.
23 Jul 2020 @ 22:29:47 pm
Eienaardig om te sien hierdie batterye is in Sjina gemaak. Gewoonlik word hulle in Europa vervaardig. Ek het nou die dag van hierdie maak in Pta-Oos teen 'n billike prys gesien.
19 Sep 2020 @ 18:14:21 pm
Danie het vir my 'n 3000 watt pure sinewave inverter gekry wat ek wou gebruik tydens beurtkrag. (Baie dankie Danie- jy is 'n doring!) Ek was baie gelukkig dat dit onmiddelik beskikbaar was eerder as om 'n paar weke of dalk maande te wag vir een uit Sjina. Dit lyk of daar dalk op die oomblik 'n tekort aan voorraad in ons land is. Hy is sowat tienmaal so sterk as wat ek benodig- net meer as 100 W om 'n TV en twee bedlampies te dra, maar wie kla nou. Tot dusver moes ek 'n kragopwekker gaan aansit, 'n aantal skakelaars skakel, tweemaal garage toe loop en die aansitter se tou trek. Nou nou is dit net 'n kwessie van die inverter se knoppie druk om dit aan te skakel en 'n skakelaar van ESKOM krag na die battery te skakel, alles in een vertrek. Teen seker R30 per twee uur vir die opwekker en seker 'n rand of twee om die battery te herlaai, is dit werklik 'n goeie kopie.
Ek het al hier gesê dat ek nie van Sjinese produkte hou nie, maar hierdie een het my siening verander. Dis 'n baie netjiese eenheid wat netsowel uit Europa kon kom. Ons het nog nie sedert ek die eenheid seker 'n week gelede gekry het, beurtkrag gehad nie, maar ek het dit wel een aand getoets en dit werk puik. Hy dui ook DC en AC spanning en stroom aan. Teen so 'n lae stroom kom die verkoelingswaaier nie aan nie sodat dit heeltemal geluidloos loop.
Hoewel ons baie selde kampeer waar daar nie 220v beskikbaar is nie, maak hierdie apparaatjie en battery dit moontlik om dit wel te oorweeg. Ek dink dit sal die karavaan yskas vir minstens 'n dag kan dra.
Die Sjinese een lyk dit my, kan soveel as 'n derde van die prys kos wat mens hier betaal, ook maar vir Sjinese apparaat.
19 Sep 2020 @ 18:30:36 pm
Ek het nou weer bostaande draad deurgelees en gewonder of my eenheid 'n 'pure sine wave' eenheid is soos dit aangedui word. Ek het nie 'n ossiloskoop nie, maar Danie het my verseker dit is. Ek het ook 'n verkoelingswaaier daaraan gekonnekteer. Met 'n 'modified' eenheid wat ek het, klink die ding baie anders as met ESKOM krag. My nuwe eenheid klink PRESIES soos wat dit met ESKOM krag klink, so ek is tevrede dat dit is wat dit sê, en wat Danie sê.
19 Sep 2020 @ 22:26:05 pm
Fred ek het nooit kon dink ek sal myne martel deur 'n mikrogolf daarop te laat werk nie. Die gekookte bord kos het die hongerpyne net meer gemaak. Ek het eers my kos warm gemaak terwyl Sue die gas stofie ingespan het. Toe haar kos egter net onder warm is toe martel ek hom verder vir haar kos. Nou ja dit was 'n redelike toets vir die Sjina inverter. Dit was so paar weke gelede toe ons LS gehad het van 15h00 tot 17h30.
Fred jou roep was 'n goeie een. Dieselfde produk wat 2 weke terug nie in vooraad was was aangedui dat dit op 17-09 beskikbaar mag wees en daai ETA is nou verlang na 03-10. So ja mens gaan langer en langer wag vir items van Sjina af. Selfs 'n item wat in vooraad was het 9 dae gevat om "gesanitise" te word en op 'n vlug na SA te kom. Dit is langer as wat dit in die verlede geneem het van mens dit bestel het tot mens dit ontvang het v d koerier.
21 Sep 2020 @ 10:19:54 am
Danie, ek het vir jou 'n epos gestuur.
07 Oct 2020 @ 07:16:23 am
Daar was gereeld beurtkrag tot net voor ek my inverter by Danie gekry het en 'n battery gekoop het om die beurtkrag nie hoof te bied. Die ding werk wonderlik want sedert ek die stelsel het, het amper 'n maand verloop sonder beurtkrag. Duidelik werk dit beurtkrag teen. Ek moes dit lankal gekoop het want nou baat nie net ek nie, maar die hele land daarby. Miskien moet ek bydraes van die publiek vra anders doen ek weg met die stelsel en dis in niemand se voordeel nie .
07 Oct 2020 @ 11:14:47 am
Thanks Fred, you have my appreciation.
09 Oct 2020 @ 08:56:29 am
Ek kry die naweek my inverter by Danie. Sal nog besluit of dit in die karavaan gaan en of ek my huidige inverter in die huis, wat gekoppel is op my 2 yskaste, gaan vervang.